ສຫລ ເຕືອນກ່ຽວ​ກັບ ການຊື້ນ້ຳມັນ ທີ່​ບໍ່​ໄດ້​ຮັບ ອະ​ນຸ​ຍາດ ຈາກ ​ທະ​ຫານ​ບ້ານ ລີ​ເບຍ
ທ່ານ​ນາງ Pen Psaki ​ໂຄສົກ​ກະຊວງ​ການ​ຕ່າງປະ​ເທດ​ ສ​ຫລ ກ່າວ​ໃນວານ​ນີ້ວ່າ ນ້ຳມັນ​ທີ່​ວ່າ​ນີ້ ​ເປັນ​ຂອງ​ບໍລິສັດ​ນ້ຳມັນແຫ່ງ​ຊາດ​​ລີ​ເບຍ ​ແລະ​ຮຸ້ນ​ສ່ວນ​ ຊຶ່ງ​ຮວມບໍ​ລິ​ສັດ ສ​ຫລ ນຳ.
ສະຫະລັດໄດ້ເຕືອນ ກ່ຽວກັບຜົນທີ່ຈະຕິດຕາມມາພາຍຫຼັງ ຈາກການຂາຍນ້ຳມັນໃດໆ ທີ່ບໍ່ໄດ້ຮັບອະນຸຍາດ ທີ່ພວກ ສະມາຊິກຂອງກຸ່ມທະຫານບ້ານ ໄດ້ຂົນເຂົ້າໃສ່ກຳປັ່ນບັນ ທຸກນ້ຳມັນທີ່ຕິດທຸງເກົາຫຼີເໜືອ ຢູ່ທ່າກຳປັ່ນຂອງລີເບຍນັ້ນ ທ່ານນາງ Pen Psaki ໂຄສົກກະຊວງການຕ່າງປະເທດ ສະຫະລັດ ກ່າວຢູ່ໃນຖະແຫຼງ ການສະບັບນຶ່ງ ເມື່ອແລງ ວັນອາທິດວານນີ້ ວ່າ ນ້ຳມັນທີ່ວ່ານີ້ເປັນຂອງບໍລິສັດນ້ຳມັນ ແຫ່ງຊາດຂອງລີເບຍ ແລະຮຸ້ນສ່ວນຂອງບໍລິສັດ ຊຶ່ງຮວມ ທັງພວກບໍລິສັດສະຫະລັດນຳ ທ່ານນາງ Psaki ກ່າວຕື່ມວ່າ ພວກໃດກໍຕາມ ທີ່ຊື້ນ້ຳມັນທີ່ຖືກລັກມານີ້ ສາມາດ ປະເຊີນກັບການຖືກດໍາເນີນຄະດີທາງແພ່ງ ແລະລົງໂທດໄດ້ ລີເບຍໄດ້ຫ້າມ ພວກທະຫານບ້ານ ບໍ່ໃຫ້ຂາຍນ້ຳມັນດິບນີ້ ໂດຍກົງໃຫ້ຕະຫຼາດ ໂລກ ກອງທັບເຮືອລີເບຍ ແລະພວກທະຫານບ້ານນິຍົມຝ່າຍລັດຖະບານ ໄດ້ສົ່ງເຮືອ ຫຼາຍລຳອອກສູ່ທະເລ ໃນວັນອາທິດວານນີ້ ເພື່ອປ້ອງກັນບໍ່ໃຫ້ກຳປັ່ນບັນທຸກນ້ຳ ມັນດັ່ງກ່າວອອກຈາກທ່າເຮືອ ທີ່ຢູ່ໃຕ້ການຄວບຄຸມຂອງພວກທະຫານບ້ານຄູ່ ແຂ່ງນັ້ນ ທ່ານ Habib Al-Amin ລັດຖະມົນຕີວັດທະນະທຳ ແລະໂຄສົກລັດຖະບານລີເບຍ ກ່າວວ່າ ກຳລັງມີການດໍາເນີນຄວາມພະຍາຍາມທຸກຢ່າງເພື່ອຢຸດກຳປັ່ນບັນທຸກລຳນີ້ ແລະວ່າ ການໂຈມຕີທາງທະຫານອາດຈະເປັນໄປໄດ້ ຖ້າກຳປັ່ນລຳນີ້ບໍ່ປະຕິບັດ ຕາມຄຳສັ່ງຂອງລັດຖະບານ ຊຶ່ງທ່ານກ່າວຕື່ມວ່າ: